        4. pielikums 

atklāta konkursa “Saimniecības preču piegāde”,

Id. Nr. LRS 2026/__, nolikumam

VISPĀRĪGĀ VIENOŠANĀS (projekts)

par saimniecības preču piegādi
Pircēja Vispārīgās vienošanās Nr. __________

Piegādātāja Vispārīgās vienošanās Nr. __________

Atklāts konkurss zem ES sliekšņa

Id. Nr. LRS 2026/__
Liepājā                                                             


 
 Datums skatāms laika zīmogā
Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, reģ. Nr. 42103041306, tās valdes locekļu Andra Vistiņa un Andra Platā personās, kuri rīkojas uz statūtu pamata, (turpmāk – Pircējs), no vienas puses, un

_____________, reģ. Nr. __________, (turpmāk - Piegādātājs), tās _________ personā, kurš/-a rīkojas uz __________ pamata, no otras puses, 

abas kopā turpmāk – Puses un atsevišķi arī - Puse, pamatojoties uz iepirkuma “Saimniecības preču piegāde”, Id. Nr. LRS 2026/__, (turpmāk – Iepirkums) rezultātiem, noslēdz šādu vispārīgo vienošanos (turpmāk – Vispārīgā vienošanās).

1.  VISPĀRĪGĀS VIENOŠANĀS PRIEKŠMETS
1.1. Vispārīgā vienošanās nosaka kārtību, kādā Pircējs no piegādātāju loka izvēlas piegādātāju, ar kuru slēdz līgumu par Vispārīgās vienošanās 1. pielikumā norādīto saimniecības preču (turpmāk – Prece vai Preces) piegādi un pārdošanu.
1.2. Pircējs, ņemot vērā faktisko nepieciešamību, ir tiesīgs Preces iegādāties Valsts reģionālās attīstības aģentūras uzturētajā elektroniskajā iepirkumu sistēmā, turpmāk – EIS, un Piegādātājam nav tiesību celt pretenzijas par to.

1.3. Tehniskajā specifikācijā – finanšu piedāvājumā (Vispārīgās vienošanās 1. pielikums) iekļautie Preču apjomi var atšķirties no Vispārīgās vienošanās darbības termiņā faktiski nopirktā Preču apjoma, Pircējs negarantē izpirkt Preces pilnā apjomā. Preču iegādes daudzums ir atkarīgs no Pircēja faktiskās vajadzības, ko ietekmē pacientu plūsma.

2. VISPĀRĪGĀS VIENOŠANĀS TERMIŅŠ
2.1. Vispārīgā vienošanās ir spēkā no tās parakstīšanas dienas un ir spēkā 24 (divdesmit četrus) mēnešus vai kamēr ir spēkā Pušu starpā noslēgtais Līgums Nr. ______.

2.2. Puses var vienoties par Vispārīgās vienošanās darbības termiņa pagarinājumu līdz jauna iepirkuma rezultātu izsludināšanai un līgumu noslēgšanai, ja objektīvu iemeslu dēļ jauna iepirkuma rezultātus par Vispārīgās vienošanās priekšmetu neizsludina līdz Vispārīgās vienošanās darbības beigu termiņam.

3. PIEGĀDĀTĀJA IZVĒLES KĀRTĪBA UN IEPIRKUMA LĪGUMU SLĒGŠANA
3.1. Iepirkuma līgumu Pircējs slēdz ar 1. piegādātāju, kurš piedāvājis zemāko cenu izvēlētajai Precei. 

3.2. Ja Vispārīgās vienošanās 3.1. punkta kārtībā izvēlētais 1. piegādātājs maina Preces cenu vai atkārtoti (vismaz divas reizes) nespēj piegādāt Preci, piegādā Vispārīgās vienošanās 1. pielikumam neatbilstošu Preci vai kavē piegādes termiņus, Pircējs slēdz iepirkuma līgumu ar 2. piegādātāju, kurš piedāvājis konkrēto iepirkuma priekšmeta pozīcijas Preci par nākamo zemāko cenu. Ja arī 2. piegādātājs maina Preces cenu vai atkārtoti (vismaz divas reizes) nespēj piegādāt Preci, piegādā Vispārīgās vienošanās 1. pielikumam neatbilstošu Preci, kavē piegādes termiņus, Pircējs slēdz Iepirkuma līgumu ar 3. piegādātāju.

3.3. Ja Piegādātājs, ar kuru noslēgts iepirkuma līgums, nespēj piegādāt Vispārīgās vienošanās 1. pielikumam atbilstošu Preci vai kavē piegādes termiņus, Piegādātājs 24 (divdesmit četru) stundu laikā uz elektronisko pastu noliktava@liepajasslimnica.lv nosūta Pircējam rakstisku paziņojumu, kurā pamato šādu apstākļu iestāšanos. Piegādātājs norāda iepirkuma priekšmeta pozīcijas Nr., Preces nosaukumu un daudzumu, kuru nespēj piegādāt, kā arī konkrētu termiņu (datumu), kad varēs piegādāt Preces, vai norādi, ka saistības nespēs turpināt.

3.4. Ja Vispārīgās vienošanās 3.3. punktā minētajā paziņojumā nav norādīta visa prasītā informācija un Piegādātājs to nesniedz Pircēja pieprasījumā noteiktajā termiņā, Pircējs ir tiesīgs vienpusēji izslēgt no iepirkuma līguma konkrētās Preču pozīcijas un pāriet pie 2. piegādātāja saskaņā ar Vispārīgās vienošanās noteikumiem. Informāciju par iepriekš minēto Pircējs e-pastā nosūta Vispārīgās vienošanās 8.9.2. apakšpunktā minētajai Piegādātāja pilnvarotajai personai.

3.5. Ja Piegādātājs kavē iepirkuma līguma izpildi un kavēšanās apstākļi nav cēloniskā saistībā ar Pircēja rīcību, Pircējs nepiegādāto Preci kavēšanās termiņā ir tiesīgs iegādāties no Piegādātāja, kurš piedāvājis nākamo zemāko cenu. Šādu īslaicīgu Preču piegādi Pircējs ar Piegādātāju, kurš piedāvājis nākamo zemāko cenu, saskaņo e-pastā, neslēdzot atsevišķu rakstisku vienošanos.

3.6. Ja Piegādātājs nevar nodrošināt iepirkuma līguma izpildi, tam nav tiesību celt pretenzijas pret piegādātāju, kurš Vispārīgās vienošanās ietvaros ir piedāvājis nākamo zemāko cenu un spēj nodrošināt Preču piegādi.

3.7. Pircējs var neievērot Vispārīgās vienošanās 3.1. un 3.2. punkta noteikumus, ja publiskajā telpā pieejama informācija, ka kopējā Preču tirgū konkrēto Preci var iegādāties par cenu, kas ir zemāka par Vispārīgās vienošanās ietvaros piedāvāto zemāko cenu. Šādos apstākļos Pircējs var rīkoties Vispārīgās vienošanās 3.8. punktā noteiktajā kārtībā.

3.8. Konstatējot Vispārīgās vienošanās 3.7. punktā minētos apstākļus, lai izvēlētos, ar kuru piegādātāju slēgt iepirkuma līgumu par Vispārīgās vienošanās 1. pielikumam atbilstošas Preces piegādi, Pircējs rakstveidā (e-pastā) konsultējas ar piegādātājiem, lūdz tiem iesniegt atkārtotu cenu piedāvājuma, nosakot termiņu piedāvājumu iesniegšanai. Pircējs iepirkuma līgumu slēdz ar piegādātāju, kurš konkrētajai Precei piedāvājis zemāko cenu. 

3.9. Ja Vispārīgās vienošanās 3.7. punkta noteiktajā kārtībā zemākā piedāvātā cena ir augstāka par Iepirkumā piedāvāto zemāko cenu, Pircējs iepirkuma līgumu slēdz ar piegādātāju, kurš Iepirkumā piedāvājis konkrētajai Precei zemāko cenu. 

3.10. Ja Pircējam ir nepieciešamas Tehniskajā specifikācijā – finanšu piedāvājumā (Vispārīgās vienošanās  1. pielikums) norādītajām Precēm līdzvērtīgas preces, kuru nepieciešamību Līguma slēgšanas brīdī nevarēja paredzēt, Pircējs rakstveidā (e-pastā) konsultējas ar piegādātājiem, lūdz tiem iesniegt cenu piedāvājumu, nosakot termiņu piedāvājumu iesniegšanai. Pircējs iepirkuma līgumu vai vienošanos pie esošā līguma slēdz ar piegādātāju, kurš konkrētajai Precei piedāvājis zemāko cenu. Par līdzvērtīgām precēm tiek uzskatītas preces, kas klasificējamas kā Tehniskajā specifikācijā – finanšu piedāvājumā norādītās Preces.
4.  NORĒĶINU KĀRTĪBA
4.1. Pircējs par piegādātām, pieņemtām, tehniskajai specifikācijai atbilstošām, kvalitatīvām precēm Piegādātājam maksā bezskaidras naudas norēķinu veidā atbilstoši Iepirkuma līguma nosacījumiem. 

4.2. Līguma noteikumiem neatbilstošu preci Pircējs neapmaksā.
5. PUŠU PIENĀKUMI
5.1. Pircējam ir pienākums:
5.1.1. nodrošināt objektīvu un taisnīgu procedūru iepirkuma līgumu noslēgšanai saskaņā ar Publisko iepirkumu likumā un Vispārīgajā vienošanās paredzētajām prasībām;
5.1.2. savlaicīgi samaksāt par iepirkuma līguma un Vispārīgās vienošanās noteikumiem atbilstošu, kvalitatīvu un piegādātu Preci;
5.1.3. savlaicīgi un pēc būtības sniegt informāciju Piegādātājam par Vispārīgās vienošanās darbību.
5.2. Piegādātājs apņemas:
5.2.1. nodrošināt visu iepirkuma priekšmeta pozīciju Preču piegādi, kuras minētas ikreizējā Pircēja  pasūtījumā saskaņā ar Tehnisko specifikāciju un iepirkuma līguma noteikumiem;

5.2.2. piegādāt marķētu un oriģināliepakojumā iepakotu Preci ar izgatavotāja firmas zīmi un tehnisko informāciju.
5.3. VISPĀRĪGĀS VIENOŠANĀS SPĒKĀ ESAMĪBA, GROZĪŠANAS UN IZBEIGŠANAS KĀRTĪBA
5.4. Vispārīgo vienošanos var grozīt vai izbeigt, Pusēm rakstiski vienojoties. 
5.5. Pircējam ir tiesības vienpusēji atkāpties no Vispārīgās vienošanās, ja iestājies vismaz viens no šādiem apstākļiem:
5.5.1. Piegādātājs vairāk nekā divas reizes nepilda vai pārkāpj Vispārīgajā vienošanās noteiktās saistības;

5.5.2. notikusi Piegādātāja labprātīga vai piespiedu likvidācija, pret Piegādātāju uzsākta maksātnespējas procedūra vai iestājušies citi apstākļi, kas liedz vai liegs Piegādātājam turpināt Vispārīgās vienošanās izpildi saskaņā ar Vispārīgās vienošanās noteikumiem vai kas negatīvi ietekmē Pircēja tiesības, kuras izriet no Vispārīgās vienošanās;

5.5.3. Piegādātājs Vispārīgās vienošanās noslēgšanas vai Vispārīgās vienošanās izpildes laikā sniedzis nepatiesas vai nepilnīgas ziņas vai apliecinājumus;

5.5.4. Piegādātājs Pircējam nodarījis zaudējumus;

5.5.5. Preces lietošana izraisa ārstniecības procesa nelabvēlīgas sekas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām;

5.5.6. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā turpmāka Vispārīgās vienošanās izpilde nav iespējama, kā arī gadījumā, ja attiecīgie apstākļi bija pastāvējuši pirms Vispārīgās vienošanās noslēgšanas, bet Pircējam tie nebija zināmi;

5.5.7. citos Vispārīgajā vienošanās vai ārējā normatīvajā aktā noteiktajos gadījumos.

5.6. Vispārīgās vienošanās 6.2.1. un 6.2.5. punktā norādītajā gadījumā Pircējam ir tiesības atkāpties no Vispārīgās vienošanās konkrētās iepirkuma priekšmeta pozīcijās, Vispārīgajai vienošanās pārējās pozīcijās paliekot spēkā.

5.7. Piegādātājam ir tiesības vienpusēji atkāpties no Vispārīgās vienošanās, ja iestājies vismaz viens no šādiem apstākļiem:

5.7.1. notikusi Pircēja labprātīga vai piespiedu likvidācija;

5.7.2. pret Pircēju uzsākta maksātnespējas procedūra;

5.7.3. Pircējs 30 (trīsdesmit) dienu laikā pēc iepirkuma līgumā noteiktā samaksas termiņa nav veicis maksājumus par piegādātajām Precēm.

5.8. Piegādātājam ir tiesības vienpusēji atkāpties no Vispārīgās vienošanās, ja viņš nespēj un nespēs piegādāt Preci. Šādā gadījumā Piegādātājs rakstveidā brīdina Pircēju vismaz 1 (vienu) mēnesi iepriekš.

5.9. Par vienpusēju atkāpšanos no Vispārīgās vienošanās Puse nosūta otrai Pusei rakstisku paziņojumu uz tās juridisko adresi vai elektroniski parakstītu paziņojumu uz tās Vispārīgajā vienošanās norādīto e-pasta adresi. Vispārīgā vienošanās uzskatāma par izbeigtu desmitajā dienā pēc rakstiska paziņojuma nodošanas nosūtīšanai pasta iestādē vai nosūtīšanas otrai Pusei e-pastā. 

6. NEPĀRVARAMA VARA
6.1. Puses tiek atbrīvotas no atbildības par savu no Vispārīgās vienošanās izrietošo saistību pilnīgu vai daļēju neizpildi saistībā ar nepārvaramas varas apstākļu iestāšanos, kurus Puses nevar ietekmēt un kuru rezultātā Vispārīgo vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, dabas katastrofas, streiki, karadarbība, būtiskas un neparedzamas izmaiņas normatīvajos aktos.

6.2. Puse, kura nepārvaramās varas dēļ nevar izpildīt savas saistības, 3 (trīs) darba dienu laikā par to informē to Pusi, kura šādos apstākļos cieš no saistību nepildīšanas sekām, un iesniedz kompetentas iestādes izziņu par nepārvaramas varas apstākļu esamību, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

6.3. Nepārvaramas varas apstākļu iestāšanās gadījumā Puses vienojas par turpmāku Vispārīgās vienošanās saistību izpildes kārtību vai Vispārīgās vienošanās izbeigšanu.
6.4. Ja nepārvaramas varas apstākļu dēļ no Vispārīgās vienošanās izrietošo saistību izpilde nav iespējama ilgāk par 3 (trīs) mēnešiem, Puse ir tiesīga atteikties no saistību izpildes, vismaz 15 (piecpadsmit) darba  dienas iepriekš par to rakstveidā brīdinot to Pusi, kura šādos apstākļos cieš no Vispārīgās vienošanās nepildīšanas sekām. Šajā gadījumā Puses nevar prasīt atlīdzināt ar saistību nepildīšanu nodarītos zaudējumus. 

7. CITI NOTEIKUMI
7.1. Puses garantē, ka tām ir attiecīgās pilnvaras, lai slēgtu Vispārīgo vienošanos un uzņemtos tajā noteiktās tiesības un pienākumus, kā arī iespējas veikt Vispārīgajā vienošanās noteikto pienākumu izpildi.

7.2. Vispārīgās vienošanās grozījumi jānoformē rakstiski un jāparaksta abām Pusēm, un tie kļūst par Vispārīgās vienošanās neatņemamu sastāvdaļu.

7.3. Strīdus Puses risina, rakstiski vienojoties, vai, ja vienošanās nav iespējama, strīdu nodod pēc piekritības izskatīšanai Latvijas Republikas tiesā Latvijas Republikas normatīvajos aktos noteiktajā kārtībā.

7.4. Visos Vispārīgajā vienošanās neatrunātajos jautājumos Puses rīkojas saskaņā ar Latvijas Republikas normatīvajiem aktiem.

7.5. Informācijas apmaiņai Puses var izmantot Vispārīgajā vienošanās norādīto elektronisko pastu, neizmantojot drošu elektronisko parakstu.

7.6. Pusei, mainoties Vispārīgajā vienošanās norādītajiem rekvizītiem, 5 (piecu) darba dienu laikā ir jāpaziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse pilnībā izpildījusi savas saistības, lietojot Vispārīgajā vienošanās esošo informāciju.

7.7. Pilnvarotās personas Vispārīgās vienošanās izpildē:

7.7.1. no Pircēja puses: 
	Amats:
	Noliktavas pārzine

	Tālrunis:
	26402580

	e-pasts:
	noliktava@liepajasslimnica.lv


7.7.2. no Piegādātāja puses:
	Amats:
	

	Vārds, uzvārds:
	

	Tālrunis:
	

	e-pasts:
	


7.8. Vispārīgās vienošanās 8.7. punktā norādītās e-pasta adreses uzskatāmas par Pušu oficiālajām e-pasta adresēm un no tām nosūtītā informācija, arī neizmantojot drošu elektronisko parakstu, ir saistoša Pusēm.

7.9. Puses apliecina, ka to pilnvarotās personas ir informētas par to personas datu nodošanu otras Puses pārziņā Vispārīgās vienošanās 8.7. punktā noteiktajā apjomā.

7.10. Vispārīgā vienošanās noformēta uz 4 (četrām) lapām un parakstīts ar drošu elektronisko parakstu.

7.11. Vispārīgajai vienošanās parakstīšanas dienā pievienots 1 (viens) pielikums: Tehniskā specifikācija - finanšu piedāvājums.

8. PUŠU REKVIZĪTI UN PARAKSTI
	PIRCĒJS

Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”

Reģistrācijas Nr. 42103041306

Juridiskā adrese: Slimnīcas iela 25, Liepāja, LV-3414 

Tālrunis: 63403222

e-pasts: birojs@liepajasslimnica.lv

Bankas nosaukums: AS Swedbank

Bankas kods: HABALV22

Norēķinu konts: LV79HABA0551017064193

___________________________________

Andris Vistiņš
Valdes loceklis
___________________________________

Andris Platais
Valdes loceklis
	PIEGĀDĀTĀJS
Nosaukums: 
Reģistrācijas Nr. 
Juridiskā adrese: 
Tālrunis: 

e-pasts:  

Bankas nosaukums: 
Bankas kods: 

Norēķinu konts: 
___________________________________
Paraksttiesīgā persona

(Vārds, uzvārds, amats)


ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

